|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ****ΥΠΟΥΡΓΕΙΟ ΠΑΙΔΕΙΑΣ KAI ΘΡΗΣΚΕΥΜΑΤΩΝ****ΠΕΡΙΦΕΡΕΙΑΚΗ ΔΙΕΥΘΥΝΣΗ ΕΚΠΑΙΔΕΥΣΗΣ Β. ΑΙΓΑΙΟΥ**ΔΙΕΥΘΥΝΣΗ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ ΧΙΟΥ**ΤΟΜΕΑΣ ΣΧΟΛΙΚΩΝ ΔΡΑΣΤΗΡΙΟΤΗΤΩΝ**Tαχ. Δ/νση: Ηρώων Πολυτεχνείου 13, 82100 Χίος Logo_TSD_DEX_Together.png**Πληροφορίες: Στέλλα Τσιροπινά**Τηλέφωνο: 22710-24718/6973793957Fax:2122222668Ε-mail: ypsd@dide.chi.sch.grΙστότοπος: drasischiou.weebly.com |  | Χίος, 13-10-2014Αρ. πρωτ.: 7511**ΠΡΟΣ:** **Υ.ΠΑΙ.Θ.,****Δ/ΝΣΗ Σ.Ε.Π.Ε.Δ,****ΤΜΗΜΑ Β΄ ΑΓΩΓΗΣ ΥΓΕΙΑΣ &****ΠΕΡΙΒΑΛΛΟΝΤΙΚΗΣ ΑΓΩΓΗΣ** **ΚΟΙΝ.:****ΠΕΡΙΦΕΡΕΙΑΚΗ Δ/ΝΣΗ Π/ΘΜΙΑΣ & Δ/ΘΜΙΑΣ ΕΚΠ/ΣΗΣ Β. ΑΙΓΑΙΟΥ** |
|  |  | Logo_TSD_DEX_Health.pngLogo_TSD_DEX_Health.pngLogo_TSD_DEX_Health.png |

**ΘΕΜΑ: ΑΙΤΗΜΑ ΕΓΚΡΙΣΗΣ ΔΡΑΣΕΩΝ ΣΤΟ ΠΛΑΙΣΙΟ**

 **ΤΟΥ ΠΡΟΓΡΑΜΜΑΤΟΣ «ΚΟΙΝΩΝΙΚΟ ΣΧΟΛΕΙΟ»**

 Παρακαλούμε να εγκρίνετε τις παρακάτω δράσεις ευαισθητοποίησης, οι οποίες σχεδιάζονται από τον **Τομέα Σχολικών Δραστηριοτήτων Δ/νσης Δ/θμιας Χίου** σε συνεργασία με το **Κέντρο Πρόληψης Χίου,** στο πλαίσιο του Προγράμματος ***«Κοινωνικό Σχολείο»***, σύμφωνα με το υπ. αρ. πρωτ. 145324/Γ7/12-09-2014 έγγραφό σας:

1. Ευαισθητοποίηση ομάδας εκπαιδευτικών με θέμα:

**«Αλληλεπίδραση και δυναμικά μέσα στην ομάδα -τάξη. Ο ρόλος του εκπαιδευτικού»**

Απευθύνεται σε εκπαιδευτικούς όλων των ειδικοτήτων και ιδιαίτερα σε όσους πρόκειται να υλοποιήσουν προγράμματα Αγωγής Υγείας ή έχουν αναλάβει «Σχολική Κοινωνική Ζωή» ή σχετικό project. Ο χρόνος διεξαγωγής θα καλύψει **8 εβδομαδιαίες συναντήσεις**, από: **30 Οκτωβρίου 2014** έως: **18 Δεκεμβρίου 2014,** οι οποίες θα πραγματοποιούνται κάθε **Πέμπτη, 18.00-20.00**, στις εγκαταστάσεις **του** **Κέντρου Πρόληψης,** Ροδοκανάκη 42, Χίος. Ο αριθμός της ομάδας των εκπαιδευτικών καθορίζεται στα 20 άτομα.

Οι δηλώσεις συμμετοχής θα υποβάλλονται ηλεκτρονικά, μέχρι την **Πέμπτη 23 Οκτωβρίου,** στο e-mail: ypsd@dide.chi.sch.gr τουΤομέα Σχολικών Δραστηριοτήτων Δ/νσης Δ/θμιας Χίου. Θα τηρηθεί σειρά προτεραιότητας, η οποία θα προκύπτει από την ημερομηνία της δήλωσης του ενδιαφέροντος συμμετοχής.

Στόχος αυτού του σεμιναρίου είναι να στηρίξει τους εκπαιδευτικούς για να ανταπεξέλθουν στο έργο τους ως παιδαγωγών, αφού καλούνται καθημερινά να εκπαιδεύουν τους μαθητές ώστε να αντέχουν και να διαχειρίζονται την επίδραση των δύσκολων, σύγχρονων, κοινωνικών συνθηκών. Οι συνέπειες αυτών των δυσκολιών αποτυπώνονται καθημερινά μέσα στην τάξη. Επιπρόσθετος στόχος είναι να βελτιώσουν οι συμμετέχοντες δεξιότητες, οι οποίες συντελούν ώστε μια ομάδα να λειτουργεί υποστηρικτικά για τα μέλη της, μέσα από την αλληλεξάρτηση και τη συνεργασία.

1. Βιωματικό σεμινάριο εκπαιδευτικών με θέμα :

**«Χρήση ουσιών στην εφηβεία και ο ρόλος του σχολείου»**

Απευθύνεται σε εκπαιδευτικούς που δεν είχαν την ευκαιρία να παρακολουθήσουν κατά την τελευταία τριετία σεμινάριο με το θέμα αυτό. Θα πραγματοποιηθεί την **Παρασκευή, 21 Νοεμβρίου, 17.00-21.00** και **το Σάββατο 22 Νοεμβρίου, 9.30-14.30,** στις εγκαταστάσεις **του** **Κέντρου Πρόληψης,** Ροδοκανάκη 42, Χίος. Η καταληκτική ημερομηνία των δηλώσεων συμμετοχής στο παραπάνω σεμινάριο θα ανακοινωθεί έγκαιρα (ο αριθμός των εκπαιδευτικών ορίζεται και πάλι στα 20 άτομα και η τελική σύνθεση της ομάδας των εκπαιδευτικών θα προκύψει από την ίδια διαδικασία που ορίζεται και για το πρώτο σεμινάριο).

Η χρήση ουσιών στην εφηβεία είναι ένα σοβαρό κοινωνικό πρόβλημα πολυπαραγοντικής αιτιολογίας. Το σεμινάριο έχει ως στόχο του να ευαισθητοποιήσει τους εκπαιδευτικούς σχετικά με τα ιδιαίτερα χαρακτηριστικά της εφηβείας και να τους πληροφορήσει και για τους υπόλοιπους αιτιακούς παράγοντες που συνδέονται με την εμφάνιση εξαρτητικών συμπεριφορών. Επίσης, να βοηθήσει με βιωματικές ασκήσεις να διερευνηθεί ο ρόλος του εκπαιδευτικού και γενικά της σχολικής κοινότητας, ώστε να λειτουργούν ως προστατευτικοί παράγοντες για τον έφηβο.

Η συμμετοχή **και για τα δύο σεμινάρια είναι δωρεάν.** Αμέσως μετά την ολοκλήρωσή τους θα επιδοθούν σχετικές βεβαιώσεις στους συμμετέχοντες.

 **3. Βραχείες παρεμβάσεις σε μαθητές**

Για το τρέχον σχολικό έτος, επίσης, σχεδιάζεται να υλοποιηθεί παρέμβαση **τριών συναντήσεων σε μαθητές Β΄ Γυμνασίου,** με θεματολογία σχετική με τις νόμιμες και τις παράνομες εξαρτησιογόνες ουσίες. Επίσης, προβλέπεται παρέμβαση **δύο συναντήσεων σε μαθητές Α΄ Γυμνασίου,** με θεματολογία σχετική με την πρόληψη της χρήσης εξαρτησιογόνων ουσιών (για την πρώτη συνάντηση) και για τον εθισμό στο διαδίκτυο( για τη δεύτερη συνάντηση).

Οι παρεμβάσεις αυτές θα προγραμματίζονται μετά από τηλεφωνική επικοινωνία των Διευθυντών των γυμνασιακών σχολικών μονάδων με τους υπεύθυνους του **Κέντρου Πρόληψης**.

**Οι παραπάνω δράσεις ευαισθητοποίησης θα πραγματοποιηθούν χωρίς δαπάνη για το δημόσιο.** Παρακαλούμε για τις δικές σας ενέργειες.

|  |  |  |
| --- | --- | --- |
| Η Υπεύθυνη Σχολικών ΔραστηριοτήτωνΤ.Υ.Στέλλα Τσιροπινά |  | Η Διευθύντρια ΕκπαίδευσηςΤ.Υ.Ευτυχία Βλυσίδου |
|  |  |  |